एल्युमीनियम एसोसिएशन ऑफ इंडिया (एएआई) द्वारा तैयार की गई एक रिपोर्ट में उद्योग ने सरकार से यह भी कहा है कि मुक्त व्यापार समझौते के प्रतिकूल असर की वजह से विनिर्माता परेशानी झेल रहे हैं। उन्होंने यह भी अनुरोध किया है कि बड़ी मात्रा में किए जाने वाले आयात पर एंटी डंपिंग शुल्क लगाया जाए और प्रस्तावित क्षेत्रीय व्यापक आर्थिक साझेदारी (आरसीईपी) समझौते पर चल रहे विचार-विमर्श में एल्युमीनियम को बाहर रख जाए। आरसीईपी समूह बनाने वाले 16 एशिया-प्रशांत देशों के व्यापार अधिकारी जल्द ही टोक्यो में बातचीत के अगले दौर की शुरुआत करने वाले हैं।